recursal/SuperWikiNEXT-32B huggingface dataset:
நவும் இதெல்சன்
**நவும் இலியிச் இதெல்சன்** (*Naum Ilyich Idelson*, உருசியம்: Наум Ильич Идельсон, மார்ச்சு 1 (13), 1885, புனித பீட்டர்சுபர்கு - சூலை 14, 1951, இலெனின்கிராது ஓர் உருசிய, சோவியத் கோட்பாட்டு வானியலாளரும் வானியற்பியலாளரும் ஆவார். இவர் இயற்பியல் வரலாற்றிலும் கணிதவியல் வரலாற்றிலும் புலமை வாய்ந்தவர்.

வாழ்க்கை
--------

இவர் 1885மாச்சு 1 (13) இல் புனித பீட்டர்சுபர்கில் பிறந்தார். இவர் 1909 ஆம் ஆண்டில் பீட்டர்சுபர்கு பல்கலைக்கழகத்தில் இயற்பியல், கணிதவியல் துறையில் புல உறுப்பினராகச் சேர்ந்தார்.இவர் 1919 முதல் 1931 வரை பீட்டர்சுபர்கு பல்கலைக்கழகத்தின் வானியல் நிறுவனத்தில் பணியாற்றினார். 1931 முதல் 1936 வரை புல்கொவோ வான்காணகத்தின் வானியல் கோட்பாட்டுப் பிரிவில் பணிபுரிந்தார்.இவர் 1946 ஆம் ஆண்டில் புல்கொவோ வானகாணக இயக்குநரானார். இவர் 1951 ஜூலை 14 இல் இலெனின்கிராதில் இறந்தார். 

நிலாவின் குழிப்பள்ளம் ஒன்று இதெல்சன் குழிப்பள்ளம் என இவரது நினைவாகப் பெயர் இடப்பட்டுள்ளது.

மேற்கோள்கள்
-----------

1. ↑  Kronk, Gary W. (2006). "Who's Who in Comet History: I".
2. ↑  
"USGS Astro: Planetary Nomenclature - Moon Nomenclature Crater". www.iap.fr. Archived from the original on 2016-03-03. பார்க்கப்பட்ட நாள் 2008-10-03.
**பிரியா ஆபிரகாம்** (Priya Abraham) இந்தியாவைச் சேர்ந்த ஒரு மருத்துவர் ஆவார். விஞ்ஞானியாகவும் நாட்டின் முன்னணி நச்சுயிரியல் வல்லுநராகவும் செயல்படுகிறார். கோவிட்-2019 நச்சுயிரி, **கடுமையான தீவிர சுவாசத் தொகுதி கொரோனா வைரசு 2** நச்சுயிரிகளின் சோதனை நுட்பங்கள் மற்றும் மரபணு ஆய்வுகள் துறையில் இவர் செய்த பங்களிப்புகளுக்காக பெரிதும் அறியப்படுகிறார்.  புனேவில் உள்ள தேசிய வைரசு நச்சுயிரி நிறுவனத்தின் இயக்குநராக பணியாற்றியுள்ளார். இவரது குழு இந்தியாவில் கோவிட்-19 வைரசின் முதல் மாதிரியைக் கண்டறிந்து அதை தனிமைப்படுத்தியது.

சுயசரிதை
--------

பிரியா. கேரளாவின் கோட்டயம் மாவட்டத்தைச் சேர்ந்தவர். 1981 ஆம் ஆண்டில் வேலூர் கிறித்துவ மருத்துவக் கல்லூரியில் உயிரியலில் முதுநிலை பட்டமும் முனைவர் பட்டமும் பெற்றார். வேலூர் கிறித்துவ மருத்துவக் கல்லூரியில் வைரசு மருத்துவப் பிரிவின் தலைவராக இருந்தார். கல்லீரல் அழற்சி ஹெபடைடிஸ் மற்றும் மனித பாப்பிலோமா வைரசு பிரிவுகளில் முதலில் ஆர்வம் காட்டினார். மருத்துவமனையில் பணியாற்றும் போது பல வைரசு தொற்றுகளுக்கான குழுக்களிலும், பல வைரசு தொற்றுகள் குறித்த உலக சுகாதார அமைப்பின் ஆலோசகராகவும் பணியாற்றியுள்ளார். இந்திய மருத்துவ ஆராய்ச்சி மன்றத்தின் அறிவியல் ஆலோசனைக் குழுவிலும் பணியாற்றியுள்ளார். தேசிய வைரசு தொற்று கண்காணிப்பு ஆராய்ச்சியிலும் பிரியா ஆபிரகாம் பங்கேற்றுள்ளார். 

இந்தியாவில் கோவிட்-19 பரவுவதற்கு இரண்டு மாதங்களுக்கு முன்பு, புனேவில் உள்ள ஐசிஎம்ஆர் - தேசிய வைரசு நிறுவனத்தின் இயக்குநராக பிரியா பொறுப்பேற்றார். பிரியா மற்றும் குழுவினரின் செயல்பாடுகளான, பல்வேறு சோதனைக் கூடங்களுக்கு சோதனைக் கருவிகளைக் கொண்டு சென்றதன் மூலமும், புதிதாக உருவாகி வரும் மாறுபாடுகளைக் கண்காணிப்பதன் மூலமும், வைரசின் பரவலைக் கட்டுப்படுத்தும் திசையில் இந்தியாவை குறிப்பிடத்தக்க முன்னேற்றத்தை அடையச் செய்தது.  செப்டம்பர் 2023 ஆம் ஆண்டு செப்டம்பர் மாதத்தில் இவர் இந்திய தேசிய அறிவியல் அகாடமியின் உறுப்பினராகத் தேர்ந்தெடுக்கப்பட்டார்.

மேற்கோள்கள்
-----------

1. ↑  "Meet Priya Abraham, director of National Institute of Virology in Pune". *OnManorama*. பார்க்கப்பட்ட நாள் 2023-09-17.
2. ↑  "Dr Priya Abraham: For The Love Of Virology". *Forbes India* (in ஆங்கிலம்). பார்க்கப்பட்ட நாள் 2023-09-17.
3. ↑  "Interview: Dr. Priya Abraham, Clinical Virology". *Vellore Christian Medical College Foundation* (in அமெரிக்க ஆங்கிலம்). 2020-11-04. பார்க்கப்பட்ட நாள் 2023-09-17.
4. ↑  "Priya Abraham: Covid Warrior". *Business Today* (in இந்தி). 2021-12-10. பார்க்கப்பட்ட நாள் 2023-09-17.
5. ↑  "രണ്ട് മലയാളി ഗവേഷകർക്ക് ഇന്ത്യൻ നാഷണൽ സയൻസ് അക്കാദമി ഫെലോഷിപ്പ്". *Mathrubhumi* (in ஆங்கிலம்). 2023-09-14. பார்க்கப்பட்ட நாள் 2023-09-17.
A map of the Coral Sea Islands.
**பவளக் கடல்** (*Coral Sea*) ஆஸ்திரேலியாவின் வடகிழக்குக் கரையில் அமைந்துள்ளது. இக்கடல் மேற்கே குயின்ஸ்லாந்து மாநிலத்தின் கிழக்குக் கரை (பெருந்தடுப்பு பவளத் திட்டு உட்பட), கிழக்கே வனுவாட்டு, நியூ கலிடோனியா, வடக்கே சொலமன் தீவுகளின் தெற்குப் பகுதி ஆகியவற்றாலும் சூழப்பட்டுள்ளது. தெற்கே டாஸ்மான் கடல் உள்ளது.

பெருந்தடுப்பு பவளத் திட்டு மற்றும் அதனை அண்டிய தீவுத்திட்டுகளும் குயின்ஸ்லாந்தைச் சேர்ந்ததாயினும், பவளக் கடலில் அமைந்துள்ள பல கற்பாறைகள் (reefs) மற்றும் தீவுக்கூட்டங்கள் பவளக் கடல் தீவுகள் பிரதேசத்தைச் சேர்ந்தனவாகும். இவற்றை விட, பவளக் கடலின் மேற்கில் உள்ள சில தீவுகள் (செஸ்டர்ஃபீல்ட் தீவுகள், பெலோனா கற்பாறைகள் போன்றவை) நியூ கலிடோனியாவைச் சேர்ந்தவை.

பவளக் கடல் பெருந்தடுப்பு பவளத்திட்டுகளின் பவளப் பாறைகளுக்கு மிகவும் முக்கியமான மூலம் ஆகும்.

வரலாறு
------

பவளக்கடல் 58-48 மில்லியன் ஆண்டுகளுக்கு முன் தோன்றியதாக மதிப்பிடப்பட்டுள்ளது. இரண்டாம் உலகப் போரின் போது இக்கடலில் பெரும் தாக்குதல்கள் இடம்பெற்றுள்ளன.

இவற்றையும் பார்க்கவும்
----------------------

* பவளக் கடல் தீவுகள்

மேற்கோள்கள்
-----------

1. ↑  >
2. 1 2  Hopley, David; Smithers, Scott G.; Parnell, Kevin E. (2007). *The geomorphology of the Great Barrier Reef : development, diversity, and change*. Cambridge : Cambridge University Press. பக். pp.19, 27. பன்னாட்டுத் தரப்புத்தக எண்:0521853028.
**குமாரசாமி வன்னியசிங்கம்** (*Coomaraswamy Vanniasingam*, 13 அக்டோபர் 1911 - 17 செப்டம்பர் 1959), இலங்கைத் தமிழ் அரசியல்வாதியும், இலங்கைத் தமிழரசுக் கட்சியின் தொடக்கக்காலத் தலைவர்களில் ஒருவரும் ஆவார். 1947 முதல் இறக்கும் வரை கோப்பாய் தொகுதி நாடாளுமன்ற உறுப்பினராக இருந்தவர்.

வாழ்க்கைக் குறிப்பு
-------------------

வன்னியசிங்கம் தெல்லிப்பழையைச் சேர்ந்த வழக்கறிஞரும் தமிழறிஞருமான வி. குமாரசாமி என்பவருக்குப் பிறந்தவர். வன்னியசிங்கத்தின் சகோதரர் சி. பாலசிங்கம் திறைசேரிச் செயலாளராக இருந்தவர். வன்னியசிங்கம் தெல்லிப்பழை மகாஜனாக் கல்லூரி, யாழ்ப்பாணம் இந்துக் கல்லூரி ஆகியவற்றில் கல்வி பயின்றார். பின்னர் இலங்கைப் பல்கலைக்கழகக் கல்லூரியில் பயின்று லண்டன் பல்கலைக்கழகப் பட்டத்தை 1933 ஆம் ஆண்டில் பெற்றார். பின்னர் அவர் சட்டத்துறையில் நுழைந்து வழக்கறிஞராகி, யாழ்ப்பாணத்தில் சட்டப்பணியைத் தொடர்ந்தார்.

மரு. சிறிநிவாசனின் மகள் கோமதியை மணம் முடிந்த வன்னியசிங்கத்திற்கு ஐந்து பெண் பிள்ளைகள்: மரு. ஹேமாவதி பாலசுப்பிரமணியம், சத்தியவதி நல்லலிங்கம், ரேணுகாதேவி சிவராஜன், பகீரதி வன்னியசிங்கம், ரஞ்சினி சாந்தகுமார்.

அரசியலில்
---------

ஜீ. ஜீ. பொன்னம்பலத்தினால் தொடங்கப்பட்ட இலங்கைத் தமிழ்க் காங்கிரஸ் கட்சியின் மூலம் இலங்கை அரசியலில் நுழைந்தார். 1947 தேர்தல்ல் கோப்பாய்த் தொகுதி வேட்பாளர் பி. ஜி. தம்பியப்பா தேர்தல் பரப்புரை நேரத்தில் காலமானதை அடுத்து வன்னியசிங்கம் அவருக்குப் பதிலாக தமிழ்க் காங்கிரஸ் கட்சி சார்பில் போட்டியிட்டு வெற்றி பெற்று நாடாளுமன்றம் சென்றார்.

1948 ஆம் ஆண்டில் ஐக்கிய தேசியக் கட்சி அரசில் இணைய தமிழ்க் காங்கிரஸ் முடிவெடுத்த போது கட்சியை விட்டு விலகி தமிழரசுக் கட்சியைச் சா. ஜே. வே. செல்வநாயகம் தொடங்கிய போது அக்கட்சியின் தொடக்கக்காலத் தலைவர்களில் ஒருவராக இருந்தார். தமிழரசுக் கட்சி 1949 டிசம்பர் 18 இல் தொடங்கப்பட்டது.

1952 தேர்தல்களில் தமிழரசுக் கட்சியின் சார்பில் கோப்பாய்த் தொகுதியில் போட்டியிட்டு வெற்றி பெற்றார். செல்வநாயகம் இத்தேர்தலில் தோல்வியடையவே வன்னியசிங்கம் தமிழரசுக் கட்சியின் நாடாளுமன்றக் குழுவிற்குத் தலைவரானார். இவர் மீண்டும் 1956 தேர்தல்களில் போட்டியிட்டு மீண்டும் தெரிவானார்.

மேற்கோள்கள்
-----------

1. ↑  "Result of Parliamentary General Election 1947" (PDF). இலங்கைத் தேர்தல்கள் திணைக்களம். Archived from the original (PDF) on 2015-09-24. பார்க்கப்பட்ட நாள் 2011-10-24.
2. ↑  "Result of Parliamentary General Election 1952" (PDF). இலங்கைத் தேர்தல்கள் திணைக்களம். Archived from the original (PDF) on 2015-09-24. பார்க்கப்பட்ட நாள் 2011-10-24.
3. ↑  "Result of Parliamentary General Election 1956" (PDF). இலங்கைத் தேர்தல்கள் திணைக்களம். Archived from the original (PDF) on 2015-09-24. பார்க்கப்பட்ட நாள் 2011-10-24.
ஒரு பயிற்சி கெய்ஷா
**மைகோ** என்பது சப்பானின் கியோட்டோவில் உள்ள பயிற்சி பெரும் கெய்ஷாக்களை குறிக்கிறது. அவர்களின் வேலைகளில் பாடல்கள், நடனங்கள், மற்றும் விருந்துகளின் போது பார்வையாளர்களுக்காக *ஷாமிசென்* அல்லது பிற பாரம்பரிய சப்பானிய இசைக்கருவிகளை இசைப்பது.

மைகோ வழக்கமாக 17 முதல் 20 வயதுடையவர், மேலும் பாரம்பரிய நடனம், ஷாமிசென், கோட்டா ( 'குறுகிய பாடல்கள்') மற்றும், பேச்சுவழக்கைக் கற்றுக்கொள்வதன் மூலம் கெய்ஷா நிலைக்குப் பட்டம் பெறுகிறார். பயிற்சி பெறுவது சில மாதங்கள் முதல் ஒரு வருடம் அல்லது இரண்டு ஆண்டுகள் வரை இருக்கும். இருப்பினும் மிகவும் வயதான பயிற்சியாளர்கள் இன்னும் பயிற்சி எடுத்து கொண்டாலும் கெய்ஷாவுக்கு முன்னேறலாம்.

சப்பானின் பிற இடங்களில் பயிற்சி பெற்ற கெய்ஷா பிற சொற்களால் அறியப்படுகிறார். டோக்கியோவில் உள்ள பயிற்சியாளர்களுக்கு *ஹங்யோகு* என்ற பெயர் குறிப்பிடப்படுகிறது. இந்தப் பகுதிகளில் பயிற்சி பெற்ற கெய்ஷாவின் மரபுகள் கியோட்டோவில் இருந்து வேறுபடுகின்றன. சில சமயங்களில் ஒரு பயிற்சியாளரின் தோற்றம் மற்றும் அவரது பயிற்சியின் அமைப்பு உட்பட கணிசமான அளவிற்கு இவை வேறுபடலாம்.

வேலை
----

காலையில், மைகோ பாரம்பரிய கலைகளில் பாடம் எடுக்கிறார். இரவில், அவர்கள் நடனமாடுகிறார்கள், பாடுகிறார்கள், ஷாமிசென் விளையாடுகிறார்கள் மற்றும் பார்வையாளர்களுக்கு பிரத்தியேகமான தேநீர் பரிமாறுகிறார்கள்.

தோற்றம்
-------

சுமார் 300 ஆண்டுகளுக்கு முன்பு கியோட்டோவில் உள்ள உள்ள கிடானோ டென்மன்-கோ அல்லது யாசகா ஆலயத்திற்கு வருபவர்களுக்கு பச்சை இலை தேநீர் மற்றும் டாங்கோ (அரிசி மாவில் இருந்து தயாரிக்கப்பட்ட சப்பானிய பாலாடை) வழங்கிய பெண்களிடமிருந்து மைகோ உருவானது.

தோற்றம்
-------

மைகோ அவர்களின் தொழில் வாழ்க்கையின் போது, சம்பிரதாயம் மற்றும் சந்தர்ப்பத்தைப் பொறுத்து பல்வேறு வகையான நிஹோங்கமி (பாரம்பரிய ஜப்பானிய சிகை அலங்காரங்கள்) அணிவார். இந்த சிகை அலங்காரங்கள் பின்னர் பருவகால மற்றும் அவ்வப்போது பாரம்பரிய முடி ஆபரணங்கள் கொண்டு அலங்கரிக்கப்பட்டுள்ளது.

பெரும்பாலான மைகோ, கெய்ஷா போலல்லாமல், தங்கள் தலைமுடியை நீட்டிப்புகளுடன் சேர்த்து பயன்படுத்துகின்றனர், இருப்பினும் ஜப்பானின் பல்வேறு பகுதிகளில் உள்ள பயிற்சியாளர்களும் செயற்கை முடி பயன்படுத்தலாம். மைகோ தனது சொந்த முடியைப் பயன்படுத்தி ஒவ்வொரு வாரமும் தங்கள் தலைமுடியை மறுசீரமைக்கிறார், அதை பராமரிக்க *தகமாகுறா* எனப்படும் ஒரு சிறப்பு தலையணையில் தூங்க வேண்டும்.

பெரும்பாலான மைகோ *ஹிகிஸுரி* எனப்படும் கிமோனோ அணிவார்கள். *ஹிகிஸுரி* பொதுவாக 200–240 சென்டிமீட்டர்கள் (79–94 அங்) வரை இருக்கும், மற்றும் பெரும்பாலும் பாவாடை தரையில் தடம் புரள அனுமதிக்கும். வெளியில் நடந்து செல்லும் போது, மைகோ அவர்களின் உடை தரையில் இழுக்காதபடி ஒரு சிறிய வடம் மூலம் அதைக் கட்டுவர்.

மேற்கோள்கள்
-----------

1. ↑  Bardsley, Jan (2021) (in en). *Maiko Masquerade: Crafting Geisha Girlhood in Japan*. Oakland: University of California Press. பன்னாட்டுத் தரப்புத்தக எண்:9780520968943.
**ஜே. வி. நாதன்** (*J. V. Nathan*) என்பவர் ஓர் எழுத்தாளரும், பத்திரிகையாளரும் ஆவார். இதுவரை 400-க்கும் மேற்பட்ட சிறுகதைகளை எழுதியுள்ளார். சிறந்த சிறுகதைக்கான ‘இலக்கியச் சிந்தனை’ அமைப்பின் பரிசை மூன்று முறை பெற்றுள்ளார்.

வாழ்க்கைக் குறிப்பு
-------------------

இவர் கடலூர் மாவட்டம் சிதம்பரத்தில் பிறந்தவர். வேலூரில் வசித்து வருகிறார். ‘ஆனந்த விகடன்’ நிறுவனத்தில் பணியாற்றினார். விகடனுக்குப் பிறகு, ‘ஜன்னல்’ மாதமிருமுறை இதழில் பொறுப்பாசிரியராகனார். சக்தி விகடன் மாதமிருமுறை இதழில் பிற மாநிலங்களின் புகழ் பெற்ற ஆலயங்களைப் பற்றி தொடர்ந்து எழுதினார். *ஆரோக்கியம் அருளும் ஆலய விருட்சங்கள்* என்ற தொடரை 48 அத்தியாயங்கள் சக்தி விகடனில் எழுதி, அதை ஆனந்தவிகடன் நூலாக வெளியிட்டது.

இவருடைய 70 சிறுகதைகள் கன்னடம், தெலுங்கு, சமற்கிருதம் ஆகிய மொழிகளில் பெயர்க்கப்பட்டு வெளிவந்துள்ளன. ஜூனியர் விகடன் இதழில் இவர் எழுதிய *முகமூடி இல்லாத கொள்ளைக்காரர்கள்!* என்ற இவரது கட்டுரை, ‘பாஞ்ச ஜன்யம்’ என்ற விருதைப் பெற்றுள்ளது.

படைப்புகள்
----------

1. வேட்டை
2. அதிதி
3. ஆரோக்கியம் அருளும் ஆலய விருட்சங்கள்
4. மெளனியின் மறுபக்கம்
5. ஜே.வி.நாதன் சிறுகதைகள்
6. பூதக்கண்ணாடி சாமிசிறுகதை
7. அம்மாவின் பெட்டி சிறுகதைகள்
8. எழுதப்படாத தீர்ப்புகள்சிறுகதைகள்
9. ஜே.வி.நாதன் சிறுகதைகள் (50)தொகுப்பு ஒன்று
10. ஜே.வி.நாதன் சிறுகதைகள்(40) தொகுப்பு இரண்டு.
11. கேரள திவ்ய‌தேசங்கள்
12. திருவாங்கூர் திவ்ய தேசங்கள்
13. கடவுள் தோன்றியக் கதை திருக்கோயில்கள் உருவானது எப்படி?
14. பிற‌மாநில அபூர்வ ஆலயங்கள் (50)

மேற்கோள்கள்
-----------

1. ↑  "நூல்நோக்கு: ஜே.வி.நாதன் சிறுகதைகள்". *கட்டுரை*. இந்து தமிழ் திசை.
**12 புளூசு** *(12 Blues)* என்பது மாலத்தீவின் தீவுக்கூட்டத்தில் 10 ஏக்கர் நிலப்பரப்பில் அமைந்துள்ள ஒரு தனியார் தீவாகும். மாலேவில் இருந்து 90 மைல் தொலைவில் இருக்கும் இத்தீவை பறக்குக் படகில் 35 நிமிடப் பயணத்தில் அடையலாம். 12 புளூசு தீவில் உணவு மற்றும் தங்கும் விடுதிகளைக் கட்டி, உலகில் முதன்முதலாக மாலத்தீவு அரசாங்கம் விற்பனைக்கு வழங்கியது. 2011 ஆம் ஆண்டு அக்டோபர் 11 இல் மாலத்தீவுக் குடியரசின் குடியரசுத் தலைவர் முகம்மது நசீத் 12 புளூசு கட்டுவதற்குத் தொடக்கமான பூமிபூசையில் கலந்து கொண்டார். இத்தீவில் வெளிநாட்டு முதலீடுகளுக்கு அரசாங்கம் ஆதரவளிக்கும் என்பதை உறுதிப்படுத்துவதாக இவ்வருகை அமைந்தது.

மேற்கோள்கள்
-----------

1. ↑  "World's first hotel residences in the Maldives available for individual foreign ownership". Singapore: Jones Lang LaSalle. 11 October 2010. பார்க்கப்பட்ட நாள் 30 September 2011.
2. ↑  "President Officiates Groundbreaking Ceremony of Lundhufushi Villa Sale Project". Republic of Maldives: The President's Office. 11 October 2010. Archived from the original on 27 செப்தெம்பர் 2011. பார்க்கப்பட்ட நாள் 30 September 2011.

புற இணைப்புகள்
--------------

* 12 Blues official website
சுசிறீ தேவி
**சுசிறீ தேவி** (*Sushree Devi*-10 அக்டோபர் 1950 - 10 சனவரி 2024) இந்திய அரசியல்வாதியும் இந்திய நாடாளுமன்றத்தின் மாநிலங்களவை மேனாள் உறுப்பினரும் ஆவார். இவர் பிஜு ஜனதா தளம் கட்சியினைச் சேர்ந்தவர். முன்னதாக தேவி ஜனதா தளம் கட்சியில் இணைந்திருந்தார். தேவி இந்திய நாடாளுமன்றத்தின் மேலவையான மாநிலங்களவையில் ஒடிசாவை பிரதிநிதித்துவப்படுத்தும் இந்திய நாடாளுமன்ற உறுப்பினராக இருந்தார். தேவி 11 சனவரி 2024 அன்று தனது 73ஆவது வயதில் இறந்தார்.

அரசியல்
-------

தேவி தனது அரசியல் வாழ்க்கையை 1971-இல் தொடங்கினார்[2]. இவர் மே 2002இல் தொழில்துறை குழுவின் உறுப்பினராக இருந்தார். ஆகத்து 2002-இல் நீர்வள அமைச்சகத்தின் ஆலோசனைக் குழுவின் உறுப்பினராக இருந்தார். மூன்று ஆண்டுகள் ஒடிசாவின் லிப்ட் நீர்ப்பாசன் கழக இயக்குநராக இருந்தார். இவர் ஒடிசா உயர்நிலைக் கல்வித் துறையில் ஐந்து ஆண்டுகள் உறுப்பினராக இருந்தார். இவர் நான்கு ஆண்டுகள் ஆலோசனைக் குழுவின் உறுப்பினராக இருந்தார். தேவி இரண்டு ஆண்டுகள் பீகாரில் பூரியில் உள்ள சமசுகிருத பல்கலைக்கழகத்துடன் இணைந்து பணியாற்றினார்.

மேற்கோள்கள்
-----------

1. ↑  Nayak, Subadh (2024-01-10). "Former Aul MLA Sushree Devi passes away". *KalingaTV* (in அமெரிக்க ஆங்கிலம்). பார்க்கப்பட்ட நாள் 2024-01-10.

வெளி இணைப்புகள்
---------------

* ராஜ்யசபா இணையதளத்தின் சுயவிவரம் பரணிடப்பட்டது 30 செப்தெம்பர் 2007 at the வந்தவழி இயந்திரம்</link>

வார்ப்புரு:Rajya Sabha Members from Orissa
ஷாமிசென் வாசிக்கும் பெண்
**ஷாமிசென்** அல்லது **சங்கன்** ("மூன்று சரங்கள்" என்று பொருள்படும்) என்பது மூன்று-சரம் கொண்ட பாரம்பரிய சப்பானிய நரம்பு இசைக்கருவியாகும். இது பாச்சி எனப்படும் மீட்டுக்கட்டை மூலம் இசைக்கப்படுகிறது.

  

இதன் கட்டுமானம் அது பயன்படுத்தப்படும் வகையைப் பொறுத்து வடிவத்தில் மாறுபடும். கபுகியுடன் பயன்படுத்தப்படும் கருவி மெல்லிய கழுத்தைக் கொண்டுள்ளது, இது அந்த வகையின் சுறுசுறுப்பான மற்றும் திறமையான தேவைகளை எளிதாக்குகிறது. பொம்மலாட்ட நாடகங்கள் மற்றும் நாட்டுப்புறப் பாடல்களுக்கு மிகவும் வலுவான இசையுடன் பொருந்த, அதற்குப் பதிலாக நீளமான மற்றும் அடர்த்தியான கழுத்து இருக்கும்.

கட்டுமானம்
----------

இது ஒரு பறிக்கப்பட்ட நரம்புக் கருவி. அதன் கட்டுமானம் ஒரு கிட்டார் அல்லது பாஞ்சோவைப் போன்ற ஒரு மாதிரியைப் பின்பற்றுகிறது. ஒரு கழுத்து மற்றும் எதிரொலிக்கும் சரங்கள் உடல் முழுவதும் நீட்டப்பட்டுள்ளது. இதன் கழுத்து கிட்டார் அல்லது பான்ஜோவை விட சலிப்பாகவும் மெலிதாகவும் இருக்கும். உடல், ஒரு டிரம் போன்றது, இது ஒரு பாஞ்சோவின் முறையில் தோலால் முன் மற்றும் பின்புறம் மூடப்பட்டிருக்கும். பயன்படுத்தப்படும் தோல் இசையின் வகை மற்றும் திறமையைப் பொறுத்தது. பாரம்பரியமாக, நாய் அல்லது பூனையின் தோலைப் பயன்படுத்தி தோல்கள் தயாரிக்கப்பட்டன, பூனையின் தோல் சிறந்த கருவிகளுக்கு ஏற்றது. 20 ஆம் நூற்றாண்டு முழுவதும் விலங்குகளின் தோலைப் பயன்படுத்துவது பொதுவானதாக இருந்தபோதிலும், சமூக இழிவு மற்றும் இந்த குறிப்பிட்ட தோல்களைத் தயாரிப்பதில் திறமையான தொழிலாளர்களின் வீழ்ச்சியின் காரணமாக, 2000 களின் நடுப்பகுதியில் இருந்து, இந்த தோல்களின் பயன்பாடு படிப்படியாக குறைந்தது. தற்கால தோல்கள் பெரும்பாலும் பிளாஸ்டிக் போன்ற செயற்கை பொருட்களால் தயாரிக்கப்படுகின்றன.

இதன் கழுத்து பொதுவாக மூன்று அல்லது நான்கு துண்டுகளாகப் பிரிக்கப்பட்டு, ஒன்றாகப் பொருந்தி பூட்டப்படும், இவை எளிதில் பிரிக்கப்படும் வகையில் செய்யப்படுகின்றன. கழுத்து என்பது உடலைக் கடக்கும் ஒரு ஒற்றைக் கம்பியாகும், இது உடலின் மறுபுறத்தில் பகுதியளவு நீண்டு, சரங்களுக்கு நங்கூரமாக செயல்படுகிறது. சரங்களை சுழற்றுவதற்கு பயன்படுத்தப்படும் ஆப்புகள் நீண்ட, மெல்லிய மற்றும் அறுகோண வடிவத்தில் இருக்கும்; அவை பாரம்பரியமாக தந்தத்தால் வடிவமைக்கப்பட்டிருந்தாலும், தட்டுப்பாடு மற்றும் வர்த்தக விதிமுறைகள் மற்றும் தந்தத்தின் விற்பனையை கட்டுப்படுத்துவதால், பல இப்போது மரம் மற்றும் பிளாஸ்டிக் போன்ற பிற பொருட்களிலிருந்து கட்டப்பட்டுள்ளன.

ஷாமிசெனின் மூன்று சரங்கள் பட்டு (பாரம்பரியமாக) அல்லது நைலானால் செய்யப்பட்டவை. அவை கருவியின் தலையில் உள்ள ஆப்புகளுக்கு இடையில் நீட்டப்பட்டுள்ளன, மேலும் உடலின் மறுபுறத்தில் நீண்டு செல்லும் கம்பியின் முடிவில் நங்கூரமிடப்பட்ட ஒரு துணி இருக்கும். சரங்கள் உடல் முழுவதும் நீட்டப்பட்டு, அதிலிருந்து ஒரு பாலம் மூலம் உயர்த்தப்படுகின்றன. ஒரு சலசலப்பை உருவாக்குவதற்காக கருவியின் கீழே உள்ள குறைந்த சரம் வேண்டுமென்றே வைக்கப்பட்டுள்ளது.மேலும் மீட்டுபவர்கள் கழுத்தில் மேலும் கீழும் சறுக்குவதற்கு வசதியாக இடது கையில் ஒரு சிறிய துணியை அடிக்கடி அணிவார்கள். சரங்களின் பொருள் மீட்டுபவர்கள் திறமையைப் பொறுத்தது. பாரம்பரியமாக, பட்டு சரங்கள் பயன்படுத்தப்படுகின்றன, இருப்பினும், குறுகிய காலத்தில் பட்டு எளிதில் உடைந்துவிடும், எனவே இது தொழில்முறை நிகழ்ச்சிகளுக்காக ஒதுக்கப்பட்டுள்ளது. மாணவர்கள் பெரும்பாலும் நைலான் சரங்களைப் பயன்படுத்துகின்றனர், இது பட்டு விட நீண்ட காலம் நீடிக்கும், மேலும் விலையும் குறைவு.

மேற்கோள்கள்
-----------
2022 ஆம் ஆண்டு **எலந்தூர் நரபலி வழக்கு** (*Elanthoor human sacrifice case*) **என்பது** இந்திய நாட்டின் கேரளா மாநிலத்தில் பத்தனம்திட்டா மாவட்டத்தில் உள்ள எலந்தூர் கிராமத்தில் இரண்டு நரபலி சடங்குகளின் ஒரு பகுதியாக இரண்டு பெண்கள் சித்திரவதை செய்யப்பட்டு கொலை செய்யப்பட்ட குற்றத்தை குறிக்கிறது.  கேரள காவல்துறையின் தொடர் விசாரணையில் முகமது சபி, பகவல் சிங் மற்றும் அவரது மனைவி லைலா ஆகியோர் கைது செய்யப்பட்டனர். குலுக்கல் பரிசுச் சீட்டு விற்பனையாளர்களான ரோசுலின் மற்றும் பத்மா ஆகியோர் குடும்பத்தை விட்டு பிரிந்து வாழ்ந்து வந்தவர்கள் ஆவர். கொலைகள் நரபலியின் பெயரால் செய்யப்பட்டதாகவும், நரமாமிசத்தை உட்கொண்டதாகவும் கூறப்பட்டதால் இந்த வழக்கு ஊடக கவனத்தைப் பெற்றது.

விசாரணை
-------

பாதிக்கப்பட்டவர்களில் ஒருவரான, கொச்சி கடவந்திரா பகுதியைச் சேர்ந்த பத்மா, செப்டம்பர் மாதம் காணாமல் போனபோது, அவரது உறவினர்கள் காவல்துறையில் புகார் அளித்தனர். இந்த வழக்கை காவல்துறையினர் விசாரித்ததில், நரபலி நடந்திருக்கலாம் என தெரியவந்தது.  பத்மா காணாமல் போனது தொடர்பாக காவல் துறையினருக்குத் தகவல் கிடைத்தபோது, காலடியைச் சேர்ந்த ரொசுலின் என்ற பெண்ணும் அவ்வாறே காணாமல் போயுள்ளதாக காவல்துறையினர் தெரிவித்தனர். 

கண்காணிப்பு கேமரா காட்சிகள் மற்றும் பாதிக்கப்பட்டவர்களின் மொபைல் போன்களைக் கண்காணிப்பதன் மூலம் அவர்கள் கடைசியாக எலந்தூரில் இருந்தவர்கள் என்ற முடிவுக்கு இட்டுச் செல்கிறது. விசாரணையின் ஒரு பகுதியாக, காவல்துறையினர் எலந்தூருக்கு வந்து பகவல் சிங் மற்றும் அவரது மனைவி லைலா உள்ளிட்ட உள்ளூர்வாசிகளிடம் விசாரணை நடத்தினர். தம்பதியினரின் சந்தேகத்திற்கிடமான நடத்தை அவர்களை காவல்துறையினர் மேலும் விசாரிக்க வழிவகுத்தது. விரைவில் அவர்கள் இருவரும் இரண்டு பெண்களைக் கொன்றதை ஒப்புக்கொண்டனர்.

மேலும் பார்க்கவும்
------------------

* 2006 ஆம் ஆண்டு நொய்டா தொடர் கொலைகள், இந்தியாவில் நரமாமிசத்தின் மற்றொரு வழக்கு

மேற்கோள்கள்
-----------

1. ↑  "Kerala murders: Two women killed in suspected human sacrifice", "BBC", 12 October 2022
2. ↑  "Two women killed as 'human sacrifice' in India". *News24* (in அமெரிக்க ஆங்கிலம்). பார்க்கப்பட்ட நாள் 2022-11-07.
3. ↑  "‘Human sacrifice’ victims were killed immediately after they had gone missing", "The Hindu", 11 October 2022
4. ↑  "Human sacrifice: victims’ families shocked", "The Hindu", 11 October 2022
***1977*** என்பது 2009ல் வெளிவந்த தமிழ் திரைப்படமாகும். இதனை ஜி. என். தினேஷ் குமார் இயக்கியிருந்தார். இதில் சரத்குமார், விவேக், நமீதா, ராதாரவி ஆகியோர் நடித்திருந்தனர். இப்படத்திற்கு வித்யாசாகர் இசையமைத்திருந்தார். இப்படம் பின்னர் இந்தியில் 1977: தி ஹிஸ்டரி ரீ-ரிட்டன் 2010 என்ற பெயரில் மொழிமாற்றம் செய்யப்பட்டது.

கதைச் சுருக்க,
--------------

தமிழ்நாட்டின் ஒரு மீன்பிடி குக்கிராமத்தில் படம் தொடங்குகிறது, அங்கு வயதான ராஜசேகர் என்பவர் பலரால் "காட் ஃபாதர்" என்று வணங்கப்படுகிறார். அவரது அன்பான வாழ்க்கை முறைகள் அவருக்கு பல நண்பர்களைப் பெற்றுத் தந்தன. இவரது மகன் வெற்றிவேல் ஒரு புகழ்பெற்ற விஞ்ஞானி. மத்திய அரசின் விருதுகளை பெற்றுத் திரும்பிய அவரை கிராமம் முழுவதும் உற்சாகமாக வரவேற்கிறது. துரதிர்ஷ்டவசமாக, மலேசியாவைப் பற்றிய செய்தி அறிக்கையின் மீது ஒரு வட்டார மொழியில் ஒரு பார்வை ராஜசேகரை அதிர்ச்சிக்குள்ளாக்குகிறது. அவர் உடனடியாக மாரடைப்பு ஏற்பட்டு இறந்து விடுகிறார். வெற்றிவேல் சம்பவத்தை அறிந்து, மரணத்தின் பின்னணியில் உள்ள மர்மத்தை அவிழ்க்க முடிவு செய்கிறார். அவர் மலேசியாவுக்கு புறப்படுகிறார். வெற்றிவேல் ஒரு உள்ளூர் நிருபர் இன்பாவுடன் பழகி அவள் உதவியுடன், தனது தந்தையின் வாழ்க்கையைப் பற்றிய ஒரு குழப்பமான உண்மையைக் கண்டுபிடிக்கிறான். மலேசியாவின் முன்னாள் காவல் அதிகாரியான ராஜசேகர் ஒரு தீயவனின் சதியில் விழுந்து தவறேதும் செய்யாமலேயே கைது செய்யப்பட்டார். ராஜசேகர் இறுதியில் நேர்மையாக இருந்ததற்கான விலையை செலுத்தி, தனது இளம் மகனுடன் தமிழ்நாட்டில் குடியேறுகிறார்.

தனது தந்தை நிரபராதி என்பதை நிரூபிக்கும் முயற்சியில், வெற்றிவேல் வழக்கை மீண்டும் தொடங்குகிறார். மேலும் 30 ஆண்டுகளுக்கு முன்பு ராஜசேகருக்கு எதிராக வாதிட்ட முன்னாள் அரசு வழக்கறிஞர் காந்திவனின் மகள் சாந்தினியின் உதவியைப் பெறுகிறார். அப்போது தன் தாயையும் கண்டு பிடிக்கிறார். வெற்றிவேல் வரலாற்றை எப்படி மாற்றி எழுதுகிறார் என்றும் தன் தந்தை குற்றமற்றவர் என்பதை எப்படி நிரூபித்தார் என்பதும், எவ்வாறு மோசமானவர்களை பழிவாங்குகிறார் என்பதுதான் படத்தின் மீதி கதை.

நடிகர்கள்
---------

* ராஜசேகர் "ராசையா" மற்றும் வெற்றிவேலாக சரத்குமார்
* இன்பாவாக பர்சானா
* சாந்தினியாக நமீதா
* பரமனாக விவேக்
* வெற்றிவேலின் அம்மாவாக ஜெயசுதா
* டாக்டர் சர்மாவாக ராதா ரவி
* காவல்துறை உயரதிகாரி பத்மநாபனாக விஜயகுமார்
* இளவரசு
* குற்றவியல் வழக்கறிஞராக சங்கர் சிவா

வரவேற்பு
--------

படம் விமர்சகர்களிடமிருந்து கலவையான எதிர்மறையான விமர்சனங்களைப் பெற்றது. "எவ்வளவு காலம் சரத்குமார் அப்பா, மகன் என இரட்டை வேடங்களில் நடிப்பார்? வருந்துகிறேன், இந்தப் படம் [a] ஒற்றைத் தலைவலியைப் போல் தவிர்க்கக்கூடியது" என சிஃபி என்ற இணையம் கூறியது. ரெடிப்.காம் ஐந்து நட்சத்திரங்களில் ஒன்றரை நட்சத்திரங்களை அளித்து, "1977 இல் வெளியிடப்பட்டிருந்தால் ஒருவேலை பார்க்கலாம்!" என எழுதியது.

மேற்கோள்கள்
-----------

1. ↑  "Review: 1977". *Sify*. 9 March 2009. Archived from the original on 8 June 2016. பார்க்கப்பட்ட நாள் 27 April 2015.
2. ↑  Srinivasan, Pavitra (9 March 2009). "It's Bland, James Bland". *Rediff*. Archived from the original on 23 November 2021.

வெளி இணைப்புகள்
---------------

* இணையதள திரைப்பட தரவுத்தளத்தில் *1977 (திரைப்படம்)*
**அர்த்தால்** (குஜராத்தி હડતાળ) என்ற சொல் தெற்காசிய மொழிகள் பலவற்றில் காணப்படுகிறது. தங்கள் எதிர்ப்பைத் தெரிவிக்க, வேலை நிறுத்தம் அல்லது கடையடைப்பு செய்வர். இதை இச்சொல் கொண்டு குறிக்கின்றனர். முதன்முதலில், இந்திய விடுதலைப் போராட்டத்தின்போது இச்சொல் பயன்படுத்தப்பட்டது. 

அரசின் முடிவிற்கு எதிர்ப்புத் தெரிவித்து அல்லது தங்கள் எதிர்ப்பை வெளிக்காட்ட, பெருமளவில் தங்கள் நிறுவனங்கள், அமைப்புகள், அலுவலகங்கள் ஆகியவற்றை மூடுவர். இச்சொல்லின் மூலம் குசராத்தி மொழியின் ஹட்தால் என்பதாகும். 

கோரிக்கையை நிறைவேற்றக் கோரி, தங்கள் அலுவலகங்களை மூடுதல் என்பது இதன் பொருள். குசராத்தியைத் தாய்மொழியாகக் கொண்ட காந்தி, பிரித்தானிய அரசிற்கு எதிராக இச்சொல்லை அதிகம் பயன்படுத்தினார். இது பின்னர்,மற்ற தெற்காசிய மொழிகளிலும் பரவியது.

இவ்வகையான வேலைநிறுத்தம் வங்காளதேசம், பாக்கிசுத்தான், இந்தியா, இலங்கை   ஆகிய நாடுகளில் பரவலாக கடைபிடிக்கப்படும் போராட்ட உத்திகளில் ஒன்று.

சான்றுகள்
---------

1. ↑  "ஹர்த்தால் சொல்லும் செய்தி". Archived from the original on 2014-08-18. பார்க்கப்பட்ட நாள் 2013-10-22.
2. ↑  1953 ஹர்த்தால் முதல் வெலிவேரியா வரை
[*தொடர்பிழந்த இணைப்பு*]
3. ↑

இவற்றையும் காண்க
----------------

கடையடைப்பு
**கோனியம்மன் கோயில்** கோயம்புத்தூரின் மையப்பகுதியில் அமைந்துள்ள புகழ்பெற்ற அம்மன் கோவில் ஆகும். இக்கோயிலை மையமாகக் கொண்டே கோயம்புத்தூர் நகரம் அமைக்கப்பட்டது. இக்கோயிலின் வரலாறு 13 ஆம் நூற்றாண்டளவில் அமைந்தது. இருளர்களால் 600 ஆண்டுகளுக்கு முன்னர் கட்டப்பட்டது. பழங்குடியினரின் ஆட்சிக்காலத்திற்குப் பின்னர் முக்கியத்துவத்தை இழந்த இக்கோயிலை மைசூர் மன்னர்களில் ஒருவர் ’மகிசாசுர மர்த்தினி’ அமைப்பில் சீரமைத்தார்.

கோயில் அமைவிடம்
---------------

இக்கோயில் கோவை மத்திய பேருந்து நிலையத்திலிருந்து இரண்டு கி.மீ தொலைவிலும், கோவை ரயில் நிலையத்திலிருந்து நடந்து வரும் தூரத்திலும் அமைந்துள்ளது.

கோயில் வரலாறு
-------------

06 மார்ச் 2019இல் கோனியம்மன் கோயில் தேர்
சிற்றரசன் கோயன் வணங்கி வந்த கோயம்மாவே கோனியம்மா என மருவியது. *கோயம்புத்தூர்* என்ற இந்நகரத்தின் பெயரும் *கோவையம்மா* என்ற பெயரில் இருந்து பெறப்பட்டிருக்கலாம் என்றும் கருதப்படுகிறது. இக்கோவிலானது கி.பி. 16ஆம் நூற்றாண்டில் கட்டப்பட்டதாகும். இக்கோவிலானது 2011இல் ₹1.75 கோடி செலவில் கட்டி முடிக்கப்பட்ட 84 அடி (24 மீ) உயர கோபுரமே, இச்சுற்றுவட்டாரத்தின் உயர்ந்ததாகக் கருதப்படுகிறது.

திருக்குட முழுக்கு நன்னீராட்டு பெருவிழா
---------------------------------------

ஏழுநிலை இராஜகோபுரம்
2008 ஆம் ஆண்டு இத்திருக்கோயிலின் நுழைவாயிலில் 83 3/4 அடி உயர ஏழுநிலை ராஜகோபுரம் கட்ட தமிழக அரசு அனுமதி வழங்கியது. பல கோடி ரூபாய் செலவில் நடைபெற்ற இப்பணிக்கு இந்து சமய அறநிலையத்துறை ரூபாய் முப்பது லட்சம் வழங்கியது. பொதுமக்கள் மற்றும் உபயதாரர்கள் மூலம் மீதமிருந்த செலவுகள் செய்யப்பட்டன.

திருக்கோயில்களில் 12 வருடங்களுக்கு ஒருமுறை நடைபெறும் திருக் குடமுழுக்கு விழா, புதிய இராஜகோபுரத்துடன் ஜூலை 11, 2014 இல் நடைபெற்றது.

மேற்சான்றுகள்
-------------

1. ↑  Whitehead, Henry (1921). *The Village Gods of South India*. Read Books. பக். 121–2. பன்னாட்டுத் தரப்புத்தக எண்:978-1-406-73214-6.
2. ↑  "Koniamman Temple" (in Tamil). தினமலர்.
3. ↑  "Rajagopuram for Kovai Koniamman temple too". *இந்தியன் எக்சுபிரசு*. 2 March 2010 இம் மூலத்தில் இருந்து 4 மார்ச் 2016 அன்று. பரணிடப்பட்டது.. .
4. ↑  குமுதம் ஜோதிடம்; 25.01.2008; பக்கம் 4-6

வெளி இணைப்புகள்
---------------

விக்கிமீடியா பொதுவகத்தில்,  
 ***கோனியம்மன் கோயில்***   
என்பதில் ஊடகங்கள் உள்ளன. 

* கோனியம்மன் திருக்கோயில் வலைத்தளம் பரணிடப்பட்டது 2014-06-19 at the வந்தவழி இயந்திரம்
* அருள்மிகு கோனியம்மன் திருக்கோயில்
* கொங்குநாட்டரசிக்கு கோலாகலத் திருவிழா, தினமணி, 24 பிப்ரவரி 2017
**சுண்டிக்குளி** என்பது தற்போது யாழ்ப்பாண நகரின் புறநகர்ப் பகுதியாக உள்ள ஒரு இடத்தின் பெயர் ஆகும். யாழ்ப்பாண மாநகரசபை எல்லைக்குள் அமைந்துள்ள இவ்விடம், யாழ் மாவட்ட நிர்வாகப் பிரிவுகளுள் யாழ்ப்பாணம் பிரதேச செயலாளர் பிரிவுக்குள் அடங்குகின்றது. இது கண்டி வீதி, கொழும்புத்துறை வீதி ஆகிய முக்கியமான வீதிகளை அண்டி அமைந்துள்ளது. பொதுவாகச் சுண்டிக்குளி என அறியப்படும் இடம் சுண்டிக்குளி வடக்கு, சுண்டிக்குளி தெற்கு ஆகிய கிராம சேவையாளர் பிரிவுகளுக்குள்ளும், ஈச்சமோட்டை, யாழ்ப்பாண நகரம் கிழக்கு ஆகியவற்றுள்ளும் அடங்குகிறது. யாழ்ப்பாண நகரம் தோன்றுவதற்கு முன்பே இது ஒரு சிறிய ஊராக இருந்தது. இது ஐரோப்பியரின் யாழ்ப்பாண நகருக்கு மிக அண்மையில் அமைந்திருந்ததால் ஒரு மேல் மத்தியதர வகுப்பினர் விரும்பும் ஒரு குடியேற்றப் பகுதியாக வளர்ச்சியடைந்தது. யாழ்ப்பாணத்தின் மிக முக்கியமான நிர்வாகக் கட்டிடங்களும், பாடசாலைகளும், தேவாலயங்களும் இப்பகுதியில் அமைந்துள்ளன.

நிர்வாகக் கட்டிடங்கள்
---------------------

* யாழ்ப்பாண மாவட்டச் செயலகம்

பாடசாலைகள்
----------

* யாழ் பரி யோவான் கல்லூரி
* சுண்டிக்குளி மகளிர் கல்லூரி

மதச்சார்பு நிறுவனங்கள்
----------------------

* புனித மரியா தலைமைக் கோயில், யாழ்ப்பாணம்

குறிப்புக்கள்
-------------

1. ↑  "Cuṇṭik-kuḻi, Āmaik-kuḻi, Tāmarak-kuliya, Mudalak-kuliya". TamilNet. June 19, 2007. .
2. ↑  "Maddakka'lappu / Batticaloa". TamilNet. March 19, 2009. .

இவற்றையும் பார்க்கவும்
----------------------
**அன்னா மரியா பால்** ( **Anna Maria Ball ) பின்னர்** **அன்னா மரியா ஓ பிரையன்** (1785 - 28 மார்ச் 1871) என ஆன இவர் ஓர் ஐரிய பரோபகாரர் ஆவார் .

வாழ்க்கை
--------

அன்னா மரியா பால் 1785 இல் டப்லின் நகரில் 5 வெர்பர்க் தெருவில் பிறந்தார். இவர், பட்டு வியாபாரியான ஜான் பால் மற்றும் அவரது இரண்டாவது மனைவி மேபெல் கிளேர் (என்கிற பென்னட்) ஆகியோரின் இரண்டாவது மகள். இவரது சகோதரர் நிக்கோலஸ் பால், உயர் நீதிமன்ற நீதிபதியாக நியமிக்கப்பட்ட முதல் ரோமன் கத்தோலிக்கர்களில் ஒருவர். மேலும் இவரது சகோதரிகளில் ஒருவரான பிரான்சிஸ் மேரி தெரசா பால் கல்விக்காக அர்ப்பணிக்கப்பட்ட பெண்களின் உரோமன் கத்தோலிக்க மத சபையான லொரேட்டோ சகோதரிகளில் ஒருவராக இருந்தார். அன்னா மரியா பால் ஜூலை 1800 முதல் 1803 வரை யார்க்சயரில் உள்ள மிக்லேகேட் பார், புனித மேரி பள்ளியில் கல்வி பயின்றார். டப்ளினுக்குத் திரும்பியதும், இவர் தனது தொண்டுப் பணிகளைத் தொடங்கினார். நவம்பர் 1805 இல், இவர் ஒரு செல்வந்தரான ஜான் ஓ'பிரைன் என்ற வணிகரை மணந்தார். இவரது கணவர் இவருக்கு வரதட்சணையாக 5000 பவுண்டுகளை அளித்தார். 

1807 ஆம் ஆண்டில் கார்க்கில் உள்ள உர்சுலின்சில் தனது மூத்த சகோதரி சிசிலியாவின் தொண்டுப் பணிகளில் உதவச் செல்லும்போது , செசெவிலியரான மேரி ஐக்கென்கெட் உடன் பால் நட்பு கொண்டார்.  மவுண்ட்ஜாய் சதுக்கத்தில் உள்ள அன்னாவின் வீட்டிற்கு ஐக்கன்கெட் அடிக்கடி வந்து சந்தித்தார். மேலும் இவர்கள் மூவரும் டப்லின் ஏழைகளுக்கு உதவ திட்டமிட்டனர். அன்னா மரியா டப்லினின் வருங்கால பேராயர் டேனியல் முர்ரேயின் நெருங்கிய நண்பராகவும் இருந்தார். அவர் தனது மத சகோதரிகள் அறக்கட்டளை மூலம் ஐக்கென்கெட்டிற்கு உதவினார். 1809 ஆம் ஆண்டில், அன்னா மரியா ஒரு அனாதை இல்லத்தை நிறுவுவதில் ஈடுபட்டார். 1833 இல் புனித வின்சென்ட் மருத்துவமனைக்கான நிதி சேகரிப்பில் உதவினார். 1833 இல் செவிலியம்படிக்க மூன்று சகோதரிகளை பாரிசுக்கு அழைத்துச் சென்றார். சகோதரிகளுடன், பால் கில்மைன்ஹாம் கோலில் உள்ள பெண் கைதிகளையும் ஜெர்விஸ் சாலை மருத்துவமனையில் நோயாளிகளையும் சந்தித்தார். பின்னர், கிங்ஸ் இன்ஸ் தெருவில் உள்ள சகோதரிகள் பள்ளியின் மேலாளராக அன்னா மரியா பால் நியமிக்கப்பட்டார். அங்கு தனது முதுமை வரை அங்கு மேற்பார்வையிட்டார். அன்னா மரியா பால் அயர்லாந்தில் உள்ள லோரெட்டோ சகோதரிகளை ஆதரித்தார். இது அவரது இளைய சகோதரி பிரான்சிஸ் மேரி தெரசா பால் என்பவரால் நிறுவப்பட்டது. சகோதரிகளுக்கு புனித இசுடீவன் கிரீனில் உள்ள வீட்டை வாங்குவதற்கு இவர் நிதி திரட்டினார். 

அன்னா மரியா பாலுக்கு சொந்தமாக குழந்தைகள் இல்லை. ஆனால் இவர் மூன்று அனாதை குழந்தைகளை வளர்த்தார். 1812 இல் இறந்த பிறகு இவரது மூத்த ஒன்றுவிட்ட சகோதரர் ஜான் பால். அந்தக் குழந்தைகளை கவனித்துக் கொண்டார். சில ஆண்டுகளாக முதுமை நோயால் அவதிப்பட்டு வந்த அன்னா மரியா , 1871 ஆம் ஆண்டு மார்ச் 28 ஆம் தேதி மவுண்ட்ஜாய் சதுக்கத்தில் உள்ள தனது வீட்டில் இறந்தார். 1845 இல் நிக்கோலஸ் ஜோசப் கிரோலியால் வரையப்பட்ட அன்னாவின் உருவப்படம் மத சகோதரிகள் அறக்கட்டளை அலுவலகத்தில் வைக்கப்பட்டுள்ளது. 

1. 1 2 3  Clarke, Frances (2009). "Ball, Anna Maria". in McGuire, James; Quinn, James. *Dictionary of Irish Biography*. Cambridge: Cambridge University Press.
2. ↑  Matthew, H. C. G.; Harrison, B. eds. (2004-09-23), "The Oxford Dictionary of National Biography", *The Oxford Dictionary of National Biography*, Oxford: Oxford University Press, doi:10.1093/ref:odnb/56306, பார்க்கப்பட்ட நாள் 2023-07-02
**ஹானி** அல்லது **ஹோ மக்கள்** (Hani people or Ho people) என்பது தெற்கு சீனா, வடக்கு லாவோஸ் மற்றும் வியட்நாம் நாடுகளில் வாழ்கின்ற ஓர் இனக்குழுவினர் ஆவர். இவர்கள் சீன மக்கள் குடியரசின் அதிகாரப்பூர்வமாக அங்கீகரிக்கப்பட்ட 56 தேசிய இனங்களில் ஒன்றாகவும், வியட்நாமின் அதிகாரப்பூர்வமாக அங்கீகரிக்கப்பட்ட 54 இனக்குழுக்களில் ஒன்றாகவும் உள்ளனர். லாவோஸில் ஹானி மக்கள் பொதுவாக *ஹோ* *மக்கள்* என்று அழைக்கப்படுகின்றனர்.

குடியிருப்பு
------------

இன்றைய ஹானி மக்களில் தொண்ணூறு சதவீதத்திற்கும் மேலான மக்கள் தெற்கு சீனாவின் யுனான் மாகாணத்தில் வாழ்கின்றனர். இது ஐலாவ் மலைகளின் குறுக்கே, மீகாங் மற்றும் சிவப்பு நதிகளுக்கு (*யுவான்ஜியாங்* நதி) இடையே அமைந்துள்ளது. வியட்நாமின் இலாய் சாவ் மற்றும் இலாவ் காய் மாகாணங்களில் ஏறத்தாழ 12,500 ஹானி மக்கள் வாழ்கின்றனர். லாவோஸில் சீன மற்றும் வியட்நாமிய எல்லைகளுக்கு அருகில் உள்ள ஃபோங்சாலி மாகாணத்தின் மலைப்பாங்கான வடக்குப் பகுதிகளில் ஹோ மக்கள் வாழ்கின்றனர்.

வரலாறு
------

ஹானி மக்களின் வரலாறு துல்லியமாக அறியப்படவில்லை. இருப்பினும் அவர்களின் மூதாதையர்களாக கருதப்படும் பண்டைய கியாங் பழங்குடியினர், கி.பி மூன்றாம் நூற்றாண்டிற்கு முன்னர் திபெத்திய பீடபூமியிலிருந்து தெற்கு நோக்கி இடம்பெயர்ந்ததாக நம்பப்படுகிறது. ஹானி மக்களின் வாய்வழி மரபுகள் அவர்கள் யி மக்களிடமிருந்து வந்தவர்கள் என்றும், அவர்கள் ஐம்பது தலைமுறைகளுக்கு முன்பு ஒரு தனி பழங்குடியினராகப் பிரிந்தனர் என்றும் கூறுகின்றன.

கலாச்சாரம்
----------

பொதுவாக மண், கல் மற்றும் மூங்கில் மரத்தால் கட்டப்பட்ட ஹானி மக்களின் வீடுகள் இரண்டு அல்லது மூன்று மாடிகள் கொண்டிருக்கும்.

ஹானி மக்களின் பாரம்பரிய ஆடை அடர் நீல நிற துணியால் ஆனது. ஆண்கள் குறுகிய சட்டைகள் மற்றும் நீண்ட அகலமான பேன்ட் அணிவார்கள். அவர்கள் வெள்ளை அல்லது கருப்பு தலைப்பாகைகளையும் அணிவார்கள். பெண்கள் எந்தக் குலத்தைச் சேர்ந்தவர்கள் என்பதைப் பொறுத்து வெவ்வேறு ஆடை அணிவார்கள். ஏழு வயதுக்குட்பட்ட குழந்தைகளின் ஆடைகளில் பாலின வேறுபாடு இருப்பதில்லை.

ஹானி மக்களின் பாடல்கள் பிரசித்தி பெற்றவை. அவர்கள் புல்லாங்குழல் போன்ற லேபி (俄比). மற்றும் வீணை போன்ற லஹே எனப்படும் பாரம்பரிய இசைக்கருவிகளை இசைக்கிறார்கள். இந்த மக்களின் பிரதான தொழில் விவசாயம்.

ஹானி மக்கள் பலதெய்வ வழிபாட்டு முறையை பின்பற்றுபவர்கள். அவர்கள் தங்கள் மூதாதையர்களின் ஆவிகளை சிறப்பு வழிபாடு செய்கின்றனர். அவர்கள் வெவ்வேறு கடவுள்களை வணங்குவதற்கும், கடவுள்களின் பாதுகாப்பைப் பெறுவதற்கும் பல சடங்குகளை கடைப்பிடிக்கின்றனர்.

மேற்கோள்கள்
-----------

1. ↑  Zhang, Xingrong (1997).
2. ↑  L. David, Edward (2009). *Encyclopedia of contemporary Chinese culture*. Routledge. பக். 244–245. பன்னாட்டுத் தரப்புத்தக எண்:978-0-415-24129-8. இணையக் கணினி நூலக மையம்:902156338. .
3. ↑  L. David, Edward (2009). *Encyclopedia of contemporary Chinese culture*. Routledge. பக். 244–245. பன்னாட்டுத் தரப்புத்தக எண்:978-0-415-24129-8. இணையக் கணினி நூலக மையம்:902156338. .
**எம். அழகப்ப மாணிக்கவேலு நாயக்கர்** (எம். ஏ. மாணிக்கவேலு நாயக்கர்)(*M. Alagappa Manickavelu Naicker*), திசம்பர் 14, 1896 – சூலை 25, 1996) நிழக்கிலாரும், வன்னியர் சமுதாயத்தின் முக்கிய தலைவர்களுள் ஒருவரும், தமிழக அரசியல்வாதியும் ஆவார். இருமுறை தமிழக அமைச்சரவையில் உறுப்பினராகவும், ஆறாண்டுகள் தமிழ்நாடு சட்டமன்ற மேலவைத் தலைவராகவும், இரு ஆண்டுகள் இந்திய மாநிலங்களவை உறுப்பினராகவும் இருந்தவர்.

வாழ்க்கைக் குறிப்பு
-------------------

வன்னியர் சாதியில் பிறந்த மாணிக்கவேலு சட்டக் கல்வி கற்றவர். இந்திய தேசிய காங்கிரசு கட்சியில் இணைந்து செயல்பட்ட அவர் பின்னர், அதிலிருந்து பிரிந்த சுராஜ்யக் கட்சியில் இணைந்தார். 1926 சட்டமன்றத் தேர்தலில் வெற்றி பெற்று சென்னை மாகாண சட்டமன்ற உறுப்பினரானார். 1937 வரை அப்பதவியில் நீடித்தார். 1935ல் சுராஜ்யக் கட்சி மீண்டும் காங்கிரசுடன் இணைந்து விட்டது. 1951ல் வன்னிய சாதியினரின் நலனுக்காக குரல் கொடுக்க காமன்வீல் கட்சி என்ற பெயரில் தனிக்கட்சி தொடங்கினார். இக்கட்சி வட ஆற்காடு மற்றும் செங்கல்பட்டு மாவட்டங்களில் செல்வாக்கு பெற்றிருந்தது. 1952 சட்டமன்றத் தேர்தலில் காமன்வீல் கட்சியும் எஸ். எஸ். ராமசாமி படையாச்சியின் தமிழ்நாடு உழைப்பாளர் கட்சியும் இணைந்து போட்டியிட்டன).

மாணிக்கவேலு உட்பட 6 காமன்வீல் கட்சி வேட்பாளர்கள் தேர்தலில் வெற்றிபெற்றனர். ஆரம்பத்தில் த. பிரகாசம் தலைமையிலான எதிர்க்கட்சிக் கூட்டணிக்கு காமன்வீல் கட்சி ஆதரவளித்தது. தேர்தலில் எக்கட்சிக்கும் பெரும்பான்மை கிட்டவில்லையெனினும் தனிப்பெரும் கட்சியான காங்கிரசுக்கு ஆட்சியமைக்க வாய்ப்பு கொடுக்கப்பட்டு சி. ராஜகோபாலாச்சாரி (ராஜாஜி) முதலமைச்சரானார். அவர் தனது பெரும்பான்மையை நிரூபிக்க எதிர்க்கட்சிக் கூட்டணியை உடைத்து பல கட்சிகளை தம்பக்கம் இழுத்தார். அவ்வாறு இழுக்கப்பட்ட கட்சிகளுள் ஒன்று காமன்வீல் கட்சி. அரசுக்கு மாணிக்கவேலு அளித்த ஆதரவுக்கு பிரதிபலனாக அவருக்கு ராஜாஜியின் அமைச்சரவையில் வருவாய்த் துறை அமைச்சர் பதவி கிடைத்தது. 1954ல் காமராஜர் முதல்வரான பின்னர் மாணிக்கவேலுவுக்கு விற்பனை வரித்துறையும் கூடுதல் பொறுப்பாக அளிக்கப்பட்டது. 1954ல் அவர் காமன்வீல் கட்சியை காங்கிரசுடன் இணைத்து விட்டார். 1957 சட்டமன்றத் தேர்தலில் மீண்டும் வெற்றி பெற்று காமராஜரின் இரண்டாவது அமைச்சரவையிலும் இடம்பெற்றார். 1962 வரை அமைச்சராகப் பணியாற்றினார். 1962-64ல் இந்தியாவின் மாநிலங்களவை உறுப்பினராகப் பதவி வகித்தார். 1964-70 காலகட்டத்தில் தமிழ்நாடு சட்டமன்ற மேலவைத் தலைவராகப் பணியாற்றினார். 1996ம் ஆண்டு மரணமடைந்தார்.

மேற்கோள்கள்
-----------

1. ↑
2. ↑  I. Rudolph, Lloyd; Susanne Hoeber Rudolph (1969). *The Modernity of Tradition: political development in India*. University of Chicago. பக். 55. பன்னாட்டுத் தரப்புத்தக எண்:0-226-73137-5. .
3. ↑   *Data India*. Press Institute of India. 1996. பக். 544.
**பாப்பாக்குடி வடக்குவாச் செல்வி அம்மன் கோயில்** தமிழ்நாட்டில் திருநெல்வேலி மாவட்டம், பாப்பாக்குடி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

தமிழகத்திற்கு வடக்கே விந்திய மலை அடியில் அமர்ந்து உள்ளே புகும் எதிரிகளை விழுங்கும் தெய்வம் என்று போராசிரியர் ஆறுமுக தமிழன் கூறுகிறார்.

கோயில் அமைப்பு
--------------

இக்கோயிலில் வடக்கு வாச் செல்வி அம்மன் சன்னதியும், விநாயகர், பைரவர், கருப்பசாமி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. ஆடி மாதம் ஆடி செவ்வாய் கொடை விழா முக்கிய திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
**நேத்ரா குமணன்** (*Nethra Kumanan*) என்பவர் ஒரு இந்திய பாய்மரப் படகோட்டும் வீராங்கனையாவார். இவர் பாய்மரப் படகோட்டும் போட்டியில் உலகக் கோப்பை பதக்கம் வென்றார். ஒலிம்பிக் போட்டியில் கலந்துகொள்ள தகுதி பெற்ற முதல் இந்திய பெண் படகோட்டி இவர் ஆவார்.

நேத்ரா குமணன் எஸ். ஆர். எம் பல்கலைக்கழகத்தின் வடபழனி வளாகத்தில் பி.டெக்-இயந்திரப் பொறியியில் படித்துவருகிறார்.

பாய்மரப் படகு ஓட்டிவதில் ஆர்வம் கொண்ட நேத்ரா 2014, 2018 ஆண்டுகளில் நடந்த ஆசிய விளையாட்டுப் போட்டிகளில் கலந்து கொண்டார். பின்னர் 2020ஆம் ஆண்டு நடந்த உலக கோட்டை போட்டியில் கலந்துகொண்டு வெண்கலப் பதக்கம் வென்றார். பாய்மரப் போட்டியில் பதக்கம் வென்ற முதல் இந்தியப் பெண் இவராவார். 2021 சூலை முதல் நடைபெறவுள்ள 2020 கோடைக்கால ஒலிம்பிக் விளையாட்டுப் போட்டிகளில் *லேசர் ரேடியல்* எனப்படும் தனிநபர் பாய்மரப் படகோட்டும் பிரிவில் பங்கேற்கவிருக்கிறார். இந்த போட்டியில் பங்கேற்கும் முதல் இந்தியப் பெண் இவராவார்.

மேற்கோள்கள்
-----------

1. ↑  "Who Is Nethra Kumanan". *Ashutosh Sharma*. Outlook. 8 April 2021. பார்க்கப்பட்ட நாள் 10 April 2021.
2. ↑  "From tennis and dancing to sailing, Nethra Kumanan's journey to Olympics". *தி டைம்ஸ் ஆஃப் இந்தியா*. 9 April 2021. பார்க்கப்பட்ட நாள் 10 April 2021.
3. ↑  "Who is Nethra Kumanan". Olympic Channel. 8 April 2021. பார்க்கப்பட்ட நாள் 10 April 2021.
4. ↑  "Nethra Kumanan becomes first Indian woman sailor to qualify for Olympics". *தி டைம்ஸ் ஆஃப் இந்தியா*. 7 April 2021. பார்க்கப்பட்ட நாள் 10 April 2021.
5. ↑  ஒலிம்பிக் 2021: முதல் இந்தியப் படகோட்டி, இந்து தமிழ் 2021 சூலை, 4
**பத்மினி தேவி** (*Padmini Devi*-பிறப்பு இளவரசி பத்மினி தேவி சிர்மூர் ; 21 செப்டம்பர் 1943) ஜெய்ப்பூரின் இராஜ மாதா ஆவார்.

ஆரம்ப கால வாழ்க்கை
------------------

இனரீதியாக சிர்மூர் அரச குடும்பத்தில் பிறந்தார் பத்மினி தேவி. இவரது தந்தை, தற்போது இமாச்சலப் பிரதேசத்தில் உள்ள சிர்மூரில் மகாராஜாவான இராசெந்திர பிரகாசு. இவர் 1933-1964 வரை சிர்மூர் ஆட்சியாளராக இருந்தார். பத்மினி தேவியின் தாயார் இந்திரா தேவி. இந்திராதேவி பாலிதானாவின் மகாராஜா தாகூர் பகதுர்சிங் மான்சின்ஜியின் மகள் பத்மினி தேவி முசோரியில் கன்னிமாட பள்ளியில் கல்வியைப் பெற்றார். பின்னர் இலண்டன் மற்றும் சுவிட்சர்லாந்தில் பள்ளி மேற்படிப்பினை முடித்தார்.

இவர் மகாராஜா சவாய் மான் சிங் II அருங்காட்சியகத்தின் தலைவராக உள்ளார். இராசத்தானில் உள்ள ஜெய்ப்பூர் மக்களின் சமூக நடவடிக்கைகள் மற்றும் நலனில் மிகுந்த அக்கறை கொண்டவர்.

தனிப்பட்ட வாழ்க்கை
------------------

 ஜெய்ப்பூர் மகாராஜா மற்றும் மகாராணி
### திருமணம்

பத்மினி தேவி, ஜெய்ப்பூர் மகாராஜா இரண்டாம் சவாய் மன்சிங்கின் மூத்த மகன் பவானி சிங்கை மணந்தார். இத்திருமணம் 10 மார்ச் 1966 அன்று தில்லியில் நடைபெற்றது.

### குழந்தை

பத்மினி தேவியின் ஒரே மகள் தியா குமாரி ஆவார். இவர் வித்யாதர் நகர் நாடாளுமன்றத் தொகுதியிலிருந்து இந்திய நாடாளுமன்ற உறுப்பினராக, பாரதிய ஜனதா கட்சியின் சார்பில் போட்டியிட்டுத் தேர்ந்தெடுக்கப்பட்டார். இவர் இராசத்தானின் 6வது துணை முதல்வராகப் பதவி வகித்துள்ளார்.

**பேரப்பிள்ளைகள்**

பத்மினி தேவியின் மகள், இளவரசி தியா குமாரி, சாமானியரான மகாராஜா நரேந்திர சிங் என்பவரை மணந்தார். இந்த இணையருக்கு 3 குழந்தைகள் உள்ளனர். ஜெய்ப்பூரின் தற்போதைய பெயரிடப்பட்ட மன்னரும், நிறுவப்பட்ட போலோ வீரருமான ஜெய்ப்பூரின் மகாராஜா சவாய் பத்மநாப் சிங், பெண்ணியவாதியான ஜெய்ப்பூரின் இளவரசி கௌரவி குமாரி மற்றும் பி. டி. கே. எப்/ பொதுச் செயலாளரும் மற்றும் சிர்மவுரின் மகாராஜா லக்ஷ்ராஜ் பிரகாஷ் சிங் ஆவர்.

மேற்கோள்கள்
-----------

1. ↑  "Inside Maharani Padmini Devi of Jaipur's 75th birthday celebrations". *Vogue India* (in Indian English). பார்க்கப்பட்ட நாள் 2022-05-04.
2. 1 2 3   *The Princely and Noble Families of the Former Indian Empire: Himachal Pradesh*.
3. 1 2  "Durga Diya Enterprises - Padmani Devi". 2009-01-23. Archived from the original on 23 January 2009. பார்க்கப்பட்ட நாள் 2022-05-04.
4. 1 2  "The Royal Family : Present – Royal Jaipur- Explore the Royal Landmarks in Jaipur". *royaljaipur.in*. பார்க்கப்பட்ட நாள் 2022-05-04.
5. ↑  "Our Leadership | Princess Diya Kumari Foundation". *princessdiyakumarifoundation.org*. பார்க்கப்பட்ட நாள் 2022-05-04.
6. ↑  "Members : Lok Sabha". *loksabhaph.nic.in*. பார்க்கப்பட்ட நாள் 2022-05-04.
7. ↑  "Royal family member Diya Kumari wins Rajsamand seat by over 5 lakh votes". *Zee News* (in ஆங்கிலம்). 2019-05-23. பார்க்கப்பட்ட நாள் 2022-05-04.
**சவூதி விண்வெளி ஆணையம்** (*Saudi Space Commission*) சவூதி அரேபியா நாட்டின் ஒரு சுயாதீன அரசாங்க நிறுவனமாகும். 2018 ஆம் ஆண்டு திசம்பர் மாதம் 27 அன்று சவுதி அரசாங்கத்தின் உத்தரவால் சவூதி விண்வெளி ஆணையம் நிறுவப்பட்டது. விண்வெளித் துறையில் தொழில்நுட்பங்கள் மற்றும் வாய்ப்புகளை எதிர்பார்த்து சவுதி விண்வெளி ஆணையம் நிறுவப்பட்டது. 

ஒரு முற்போக்கான வாழ்க்கைத் தரத்தை நோக்கி சவூதி அரேபியா நகர்ந்து வருவதால் சவூதி விண்வெளி ஆணையம் தனது குடிமக்களுக்கு சிறந்த, பாதுகாப்பான சூழல்களை உருவாக்குவதற்கான ஒருங்கிணைந்த பார்வையை முன்வைக்கிறது. அதே நேரத்தில் இலாபகரமான பொருளாதார மற்றும் பணம் வரும் துறை கண்டுபிடிப்புகளுக்கான வாய்ப்புகளையும் இவ்வாணையம் தீவிரமாக செயல்படுத்துகிறது. சவூதி விண்வெளி ஆணையம் விண்வெளி தொடர்பான அபாயங்களுக்கு எதிராக தேசிய பாதுகாப்பு நலன்களுக்கு சேவை செய்யும் முதன்மை நோக்கங்களை உருவாக்க முயற்சி செய்கிறது.

பணிகள்
------

1. தேசிய விண்வெளிக் கொள்கையை வகுத்தல் மற்றும் திட்டமிடுதல்
2. விண்வெளி தொடர்புடைய ஆய்வுகள்
3. விண்வெளியுடன் தொடர்புடைய பொருட்களுக்கான தொழிற்சாலைகள் நிறுவுதல்
4. தேசிய செயற்கைக் கோள் தொழிற்சாலைகளை முறைப்படுத்துதல்
5. ஏவூர்தி தொழில் நுட்பத்தை மேம்படுத்துதல்
6. தேசிய விண்வெளி உட்கட்டமைப்பை மேம்படுத்துதல்

அப்துல்லா அல்சுவாகா இந்த ஆணையத்திற்கு தலைமை தாங்குகிறார்.

மேற்கோள்கள்
-----------

1. ↑  "About Us - Saudi Space Commission". *saudispace.gov.sa* (in அமெரிக்க ஆங்கிலம்). Archived from the original on 2021-06-09. பார்க்கப்பட்ட நாள் 2021-06-09.
**அசிட்டைல் நைட்ரேட்டு** (Acetyl nitrate) என்பது CH3C(O)ONO2 என்ற மூலக்கூற்று வாய்ப்பாட்டை உடைய கரிமச் சேர்மம் ஆகும். இச்சேர்மம் நைட்ரிக் மற்றும் அசிட்டிக் அமிலங்களின் கலவையின் நீரிலி எனவும் வகைப்படுத்தப்படுகிறது. இது ஒரு நிறமற்ற வெடிக்கும் தன்மை உள்ள திரவமாகும். ஈரப்பதமான காற்றுடன் வெண்புகையைத் தருகிறது.

தொகுப்பு முறை மற்றும் வினைகள்
-----------------------------

இச்சேர்மமானது அசிட்டிக் நீரிலியுடன் டைநைட்ரசன்பென்டாக்சைடு அல்லது நைட்ரிக் அமிலம் இவற்றின் வினைகளின் மூலம் தயாரிக்கப்படுகிறது:

(CH3CO)2O + HNO3 → CH3C(O)ONO2 + CH3CO2H
இச்சேர்மமானது காற்றுடன் வினைபுரிந்து, முந்தைய வினையின் பின்னோக்கு வினையாக, அசிட்டிக் அமிலம் மற்றும் நைட்ரிக் அமிலமாக நீராற்பகுக்கப்படுகிறது. மாற்றாக நைட்ரிக் அமிலமானது கீட்டீனுடன் சேர்க்கை விளைபொருளைத் தருகிறது.

இச்சேர்மமானது நைட்ரோஏற்றம் மற்றும் நைட்ராபகுப்பு வினைகளுக்கும் பயன்படுத்தப்படுகிறது. இச்சேர்மமானது அசிட்டைல் குளோரைடின் பண்பினையொத்து, அமீன்களை அசிட்டைலேற்றம் செய்கிறது.:

2 RNH2 + CH3C(O)ONO2 → [RNH3]NO3 + CH3C(O)NHR

மேற்கோள்கள்
-----------

1. ↑  Louw, Robert "Acetyl nitrate" e-EROS Encyclopedia of Reagents for Organic Synthesis 2001, 1-2. எஆசு:10.1002/047084289X.ra032 10.1002/047084289X.ra032
**நஸ்னீன்** ( Nazneen ) 1970கள் மற்றும் 1980களில் தீவிரமாக செயல்பட்ட ஒரு இந்திய பாலிவுட் நடிகை ஆவார். இவர் 23 பிப்ரவரி 1958 அன்று கொல்கத்தாவில் பிறந்தார். தனது பெற்றோருடன் மும்பை செல்வதற்கு முன்பு இலக்னோவில் கல்வி கற்றார். ஒரு விருந்தில் இயக்குனர் சத்யன் போஸின் உதவியாளரைச் சந்தித்த பிறகு, இவர் *ச-ரி-க-ம-ப* (1972) என்ற படத்தில் நடித்தார். பின்னர் *கோரா ககாஸ்* (1974), *சல்தே சல்தே* (1976) மற்றும் *தில்தார்* (1977) ஆகிய வெற்றி திரைப்படங்களில் நடித்தார். பி. ஆர். சோப்ரா தயாரிபில் அவரது மகன் ரவி சோப்ரா இயக்கத்தில் 1988 அக்டோபர் 2 முதல் 1990 சூன் 24 வரை தூர்தர்ஷனில் ஒளிபரப்பப்பட்ட மகாபாரதம் என்ற வெற்றிகரமான தொலைக்காட்சித் தொடரில் நஸ்னீன் பாண்டவ சகோதரர்களின் தாயார் குந்தியாக நடித்திருந்தார்.

ஆரம்பகால வாழ்க்கை.
------------------

நஸ்னீன் ஒரு முஸ்லிம் குடும்பத்தில் பிறந்தார். இவரது தந்தை ஒரு அச்சகத்தை வைத்திருந்தார். நஸ்னீன் ஹில் கிரெஞ்ச் உயர்நிலைப் பள்ளியில் தனது பள்ளிப்படிப்பை முடித்தார். நடிகை நீது சிங் இவருடன் அதே பள்ளியில் பயின்றார்.

தொழில் வாழ்க்கை
---------------

இவரது உறவினர் ஒருவரால் நடத்தப்பட்ட விருந்தில், *மேரே ஹம்சாஃபர்* (1970) திரைப்படத்தை தயாரித்த தயாரிப்பாளர் யூசுப் தீந்தர்வாஜவல்லா மற்றும் இயக்குனர் சத்யன் போஸ் ஆகியோர் இவரைச் ச்ந்தித்து தங்களது *ச-ரி-க-ம-ப* (1972) படத்தில் இவருக்கு ஒரு பாத்திரத்தை வழங்கினர்.

சத்யன் போஸ் இயக்கத்தில் இன்னும் இரண்டு படங்களுக்கு நஸ்னீன் ஒப்பந்தம் செய்யப்பட்டார். ஆனால் அவற்றின் தயாரிப்பில் முன்னேற்றமில்லை. ஆனால் மூத்த இயக்குனரின் கீழ் பணிபுரிந்தது இவருக்கு நிறைய உதவியது. நஸ்னீனுக்கு ஒரு திரைப்பெயர் இருக்க வேண்டும் என்றும் சத்யன் போஸ் விரும்பினார். அவர் சுபர்ணா என்ற பெயரைப் பரிந்துரைத்தார், பின்னர் சோனாலி என்ற பெயர் பரிந்துரைக்கப்பட்டது. இருப்பினும், இவர் தன்னை நஸ்னீன் என்று தேர்வு செய்தார்.

1974 ஆம் ஆண்டில் இவர் *கோரா ககாஸ்* படத்தில் நடித்தார். இது விமர்சன ரீதியான பாராட்டைப் பெற்றது. இந்தப் படத்தில் செய பாதுரி பச்சனின்சகோதரியாக நடித்தார். கோரா ககாஸுக்குப் பிறகு இவருக்கு பல வாய்ப்புகள் வந்தன. ஆனால் அனைத்தும் "ஒரு சகோதரியின் பாத்திரமாகவே இருந்தது" .

ஏற்கனவே ஒரு சில படங்களில் முன்னணி கதாநாயகியாக நடித்திருந்த காரணத்தால் நஸ்னீன் இந்த வாய்ப்புகள் அனைத்தையும் மறுத்தார்.

மேற்கோள்கள்
-----------

வெளி இணைப்புகள்
---------------


1. ↑  T.M. Ramachandran (1978). *Film World Volume 14*.
2. 1 2 3 4 5  Nazneen - Interview I (1976) on Cineplot
3. ↑  Nazneen - Interview II (1978) on Cineplot
மரபுவழியான காஃப் பாயமைப்புக்கொண்ட இசுக்கூனர்
இசுக்கூனர் பாயமைப்பு:
**1**) முகப்புச் சட்டம் 
**2**) முக்கோணப்பாய், தொடர்ந்த முன் பாய்மரம்
**3**) (முன்) காஃப் மேற்பாய்
**4**) முன்பாய்
**5**) முதன்மை காஃப் மேற்பாய்
**6**) முதன்மைப் பாய்
**7**) வளை முனை

**இசுக்கூனர்** (schooner) என்பது, ஒரு வகையான பாய்க்கப்பல் ஆகும். இது இரண்டு அல்லது அதற்கு மேற்பட்ட பாய்மரங்களையும் நீளப்பாட்டுக்கு இணையாகப் பொருத்தப்பட்ட பாய்களையும் கொண்டது. இதில் முன் பாய்மரம் மற்றப் பாய்மரங்களிலும் உயரம் குறைவானதாகவும் மூன்று பாய்மரங்கள் உள்ள இசுக்கூனர்களில் முதன்மைப் பாய்மரமான நடுப்பாய்மரம் எல்லாவற்றிலும் கூடிய உயரமானதாகவும், பின் பாய்மரம் முன்பாய்மரத்தைவிட உயரம் கூடியதாகவும் காணப்படும். தொடக்ககால இசுக்கூனர்களில் காஃப் பாயமைப்புக் காணப்பட்டது. தற்காலத்தில் இக்கலங்கள் பெரும்பாலும் பெர்முடா பாயமைப்புக் கொண்டவையாக உள்ளன.

இவ்வாறான பாய்க்கப்பல்கள் முதன்முதலாக 16 அல்லது 17வது நூற்றாண்டில் ஒல்லாந்தரால் பயன்படுத்தப்பட்டது. இவை 18ம் நூற்றாண்டின் தொடக்கத்திலிருந்து வட அமெரிக்காவில் மேலும் மேம்படுத்தப்பட்டதுடன், நியூ இங்கிலாந்தில் பரவலாகப் பயன்பட்டன. இரண்டு பாய்மரங்களைக் கொண்ட மிகப் பொதுவான இசுக்கூனர்கள், அடிமை வணிகம், தனியார் தாக்குதல் கலங்கள், கடற்போக்குவரத்துத் தடைகளுக்கு அகப்படாமல் தாண்டிசெல்லல், கரைதாண்டிய மீன்பிடி போன்ற வணிகத் தேவைகளுக்குப் பெயர் பெற்றவையாக இருந்தன. செசாப்பீக்கே குடாவில் பல்வேறு தனிச்சிறப்பு வாய்ந்த இசுக்கூனர் வகைகள் உருவாயின. இவற்றுள், பால்ட்டிமோர் கிளிப்பர், பூகேயே, பங்கி போன்றவையும் அடங்கும். இசுக்கூனர்கள், மேற்கிந்தியக் கடற்பகுதிகளில், கடற்கொள்ளைகளின் பொற்காலம் என்று கருதப்பட்ட காலத்தில், வேகத்துக்காகவும் விரைவுச் செயற்பாடுகளுக்காகவும் இசுக்கூனர்கள் கடற்கொள்ளையர்களால் பெரிதும் விரும்பப்பட்டன. இவை ஆழம் குறைந்த கடலிலும் செல்லத்தக்கவை என்பதுடன், அக்காலத்தில் பயன்பாட்டில் இருந்த பிற கப்பல்களிலும் சிறியதாகவும் அதேவேளை வணிகக்கப்பல்களை மிரட்டி அடிப்படுத்தும் அளவுக்குப் போதுமான பீரங்கிகளைக் கொள்ளத்தக்கனவாகவும் இருந்தன.

19ம் நூற்றாண்டின் பிற்பகுதியிலும், 20ம் நூற்றாண்டின் முற்பகுதியிலும், அத்திலாந்திக்கின் இரு பக்கங்களிலும் இசுக்கூனர்கள் பெயர் பெற்றிருந்தன. ஆனால், ஐரோப்பாவில் "கட்டர்" வகைக் கப்பல்களுக்கு இடம்விட்டு படிப்படியாக இசுக்கூனர்கள் ஒதுங்கிக்கொண்டன.

மேற்கோள்கள்
-----------

1. ↑  'The evidence of two or three old prints seems to prove that the type of vessel now called ‘schooner’ existed in England in the 17th cent. but it apparently first came into extensive use in New England.' "schooner, n.1". OED Online. March 2013. Oxford University Press.
2. ↑  Cunliffe, Tom (1992). *Hand, Reef and Steer*. Sheridan House. பக். 21. பன்னாட்டுத் தரப்புத்தக எண்:1-57409-203-0.
3. ↑  Cunliffe, Tom (1992). *Hand, Reef and Steer*. Sheridan House. பக். 22. பன்னாட்டுத் தரப்புத்தக எண்:1-57409-203-0.